PolyAgent/wiki_georgian_en_parallel_20231101 huggingface dataset:
Confins

Confins is a Brazilian municipality located in the state of Minas Gerais. Its population as of 2020 is estimated to be 6,800 people. The area of the municipality is 42.008 km². The city belongs to the mesoregion Metropolitana de Belo Horizonte and to the microregion of Belo Horizonte. It is home of the international airport of Belo Horizonte, Tancredo Neves International Airport.
References
External links
The official site of City of Confins
See also
List of municipalities in Minas Gerais
Tancredo Neves International Airport|Confins
Municipalities in Minas Gerais
Eurosport

Eurosport
„Eurosport“ (ევროსპორტი) — ფრანგული ტელეარხი, უდიდესი საერთოევროპული სპორტული ტელეარხი. მისი აუდიტორია მსოფლიოს 59 ქვეყანაში დაახლოებით 240 მილიონ ადამიანს მოიცავს. ტრანსლირდება 20 სხვადასხვა ენაზე.
„Eurosport“ დაარსდა 1989 წელს და ეკუთვნის ფრანგ მედიაჰოლდინგ TF1 Group-ს.
რესურსები ინტერნეტში
ტელეარხ „Eurosport“-ის ოფიციალური საიტი
— სპორტის სიახლეები
— ვიდეო
სპორტული ტელეარხები
იუნესკოს მსოფლიო მემკვიდრეობის ძეგლები ირანში

იუნესკოს მსოფლიო მემკვიდრეობის ძეგლები ირანში
იუნესკოს მსოფლიო კულტურული მემკვიდრეობის ძეგლები ირანში – სიაში შეტანილია მსოფლიოს კულტურული მემკვიდრეობის ძეგლები ირანში. 2019 წლის მონაცემებით ირანში იუნესკოს მსოფლიო მემკვიდრეობის 24 ძეგლია.
იუნესკოს მსოფლიო მემკვიდრეობის ძეგლების სიაში მსოფლიოს მასშტაბით 1121 ძეგლია შეტანილი, მათ შორის 1,9 % ირანის ძეგლებია.
ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში მათი დამატების მიხედვით.
ობიექტების გეოგრაფიული მდებარეობა
</center>
რესურსები ინტერნეტში
იუნესკოს მსოფლიო მემკვიდრეობის ძეგლები ირანში
ირანი
სამხრეთ ატლანტიკის ავტონომიური რეგიონი

სამხრეთ ატლანტიკის ავტონომიური რეგიონი — ერთ-ერთი ორ ავტონომიურ რეგიონს შორის, ნიკარაგუაში. მისი ფართობია 27,407 კმ². მოსახლეობა კი აღწევს 382,100 (2005) ადამიანი. მისი დედაქალაქი არის ბლუეფილდსი.
მუნიციპალიტეტები
ბლუეფილდსი
ბოკან-დე-პაიუასი
მარცვლეულის კუნძულები
დესემბუცადურა-დე-ლა-კრუს-დე-რიო-გრანდე
ელ-აიოტე
ელ-რამა
ელ-ტორტუგერო
კუკრა-ჰილი
ლა-კრუს-დელ-რიო-გრანდე
მარგალიტის ლაგუნა
მუელე-დე-ლოს-ბუეიესი
ნუევა-გუინეა
ვიეხა-გუინეა
რესურსები ინტერნეტში
The autonomous regions of Nicaragua's Caribbean Coast
From Conflict to Autonomy in Nicaragua: Lessons Learnt
ნიკარაგუის დეპარტამენტები
ადგილობრივი ჯიში (სასოფლო-სამეურნეო ცხოველი)

ადგილობრივი ჯიში (სასოფლო-სამეურნეო ცხოველი)
ადგილობრივი ჯიში სასოფლო-სამეურნეო ცხოველისა — რომელიმე ქვეყნის ან კუთხის ადგილობრივი წარმოშობის ხალასად მოშენებული სასოფლო-სამეურნეო ცხოველი, რომელსაც სხვა ჯიშს არ უჯვარებენ. კარგად არის შეგუებული ადგილობრივ ჰავასა და სამეურნეო პირობებს და გამოირჩევა ზოგიერთი თავისებურებით. საქართველოში ადგილობრივი ჯიშიდან აღსანიშნავია იმერული ცხვარი, თუშური ცხვარი, თუშური ცხენი, ხევსურული ძროხა, კახური ღორი, მთის რუხი ქართული ფუტკარი, მეგრული ძროხა, მეგრული თხა.
ლიტერატურა
სასოფლო-სამეურნეო ცხოველის ადგილობრივი ჯიშები
გობოზაანი

გობოზაანი (ისტორიული სახელი „ტყისუბანი“) — სოფელი საქართველოში, თიღვის მუნიციპალიტეტის (ძვილეთის თემი), შიდა ქართლის ვაკეზე, მდინარე ღაღურის (შუა ფრონის მარცხენა შენაკადი) ნაპირას. ზღვის დონიდან 805 მ, თიღვიდან 15 კმ, აგარიდან (უახლოესი რკინიგზის სადგ.) 19 კმ. ყორნისიდან 14 კილომეტრი. 2002 აღწერით მუდმივი მოსახლეობა არ არის.
ლიტერატურა
ძვილეთის თემის სოფლები
ალფეროვსკაია (მიხაილოვსკოეს სასოფლო დასახლება)

ალფეროვსკაია (მიხაილოვსკოეს სასოფლო დასახლება)
ალფეროვსკაია — სოფელი რუსეთში, ვოლოგდის ოლქში, ხაროვსკის რაიონში. სოფელი შედის მიხაილოვსკოეს სასოფლო დასახლების შემადგენლობაში, მოსახლეობა 2002 წლის მონაცემებით 3 ადამიანს შეადგენდა.
იხილეთ აგრეთვე
ხაროვსკის რაიონის დასახლებული პუნქტები
რესურსები ინტერნეტში
ალფეროვსკაია — ვოლოგდის ოლქის დასახლებული პუნქტების რეესტრი
სქოლიო
ხაროვსკის რაიონის დასახლებული პუნქტები
მეტეკები

მეტეკები, მეტოიკები — ძველი საბერძნეთის არასრულუფლებიანი მოსახლეობა ატიკაში. მეტეკებად ითვლებოდა უცხოელები, რომლებიც ატიკაში დროებით ან სამუდამო ვადით სახლდებოდნენ. მეტეკები ძირითადად მისდევდნენ ხელოსნობას და ვაჭრობას. მეტეკების კლასში შედიოდა გათავისუფლებული მონებიც.
უფლებები
მეტეკები პიროვნულად თავისუფლები იყვნენ, მაგრამ ისინი არ იყვნენ მოქალაქეები და არ სარგებლოდნენ სამოქალაქო უფლებებით. მათ არ შეეძლოთ საჯარო თანამდებობების დაკავება, არ ჰქონდათ სახალხო კრებაში მონაწილეობის მიღების უფლება, არ მონაწილეობდნენ საჯარო მსხვერპლშეწირვის რიტუალებზე. მათ არ ჰქონდათ მოქალაქეებთან კანონიერი ქორწინების და არც უძრავი ქონების შეძენის უფლება, კერძოდ მათ არ შეეძლოთ მიწის შეძენა, თუმცა შეეძლოთ მონებისა და მოძრავი ნივთების შეძენა. მეტეკები არ მიეკუთვნებოდნენ ატიკის არცერთ ფილეს, არც გვარებს, არც დემებს (ისინი სახლობდნენ გარკვეულ დემებში, მაგრამ არ ითვლებოდნენ დემოტებად). მეტეკებს არ შეეძლოთ ხელისუფლების პირებისთვის უშუალოდ მიემართათ. ისინი ვალდებულნი იყვნენ მოქალაქე მფარველისთვის მიემართათ, რომლებიც მეტეკებსა და მართველ ორგანოებს შორის შუამავლის როლს ასრულებდნენ. მფარველის არ ყოლის შემთხვევაში მეტეკებს ქონების ჩამორთმევით სჯიდნენ.
მეტეკების სასამართლო საქმეები, როგორც მათ შორის, ასევე მოქალაქეებთან, განიხილებოდა არქონტი-პოლემარხოსის მიერ, მფარველისთვის საკმარისი იყო მეტეკი სასამართლოში წაეყვანა, რის შემდეგაც მეტეკს შეეძლო საკუთარი საქმის დამოუკიდებლად წარმართვა. სახელმწიფოს სასარგებლოდ მეტეკები იხდიდნენ ყოველწლიურ გადასახადს (ძველ ათენში ეს უდრიდა 12 დრაქმა); გარდა ამისა, ისინი იხდიდნენ მცირე გადასახადს ბაზრობაზე ვაჭრობის უფლების მოსაპოვებლად.
მოქალაქეების მსგავსად მეტეკებს ევალებოდათ სამხედრო სამსახური, უფრო მეტიც, მათ, ვისაც ჰქონდათ შესაბამისი კვალიფიკაცია, მსახურობდნენ ჰოპლიტებად (თუმცა არა მხედრებად, იმ შემთხვევაშიც თუ გააჩნდათ მხედრის კვალიფიკაცია). სახელმწიფოსთვის გაწეული სამსახურისთვის მეტეკებს სახალხო კრება ათავისუფლებდა ზოგიერთი მოვალეობებისგან, მაგალითად, თავისუფლდებოდნენ მეტეკების გადასახადებისგან, ან მათი მოვალეობა უთანაბრდებოდა მოქალაქეების მოვალეობებს.
მეტეკებს (გარკვეული გამონაკლისებით) შეეძლოთ უძრავი ქონების შეძენა, ჰქონდათ უფლება უშუალოდ მიემართათ სახელმწიფო დაწესებულებებისთვის და ა.შ. მოქალაქეობის უფლებას იღებდნენ ან განსაკუთრებული დამსახურებისთვის, ან პოლისის მოქალაქეების რაოდენობის გაზრდის მიზნით. მეტეკების რაოდენობამ ატიკაში დემეტრიუს ფალერელის დროს ათობით ათას აღწევდა, სავარაუდოდ, ამდენივე უნდა ყოფილიყო ძვ. წ. V და IV საუკუნეებში. მეტეკები ასევე ცხოვრობდნენ საბერძნეთის სხვა ოლქებშიც (მაგაკითად მეგარა, არკადია, ბეოტია და ა.შ.).
ლიტერატურა
Schenkl, Heinrich. De metoecis Atticis («Wiener Studien», 1880, Vol. II, S. 161—225).
Thumser, Victor. Untersuchungen über die attischen Metöken (ibid., 1885, Vol. VII, S. 45—68).
რესურსები ინტერნეტში
ძველი ათენი
ძველი საბერძნეთის საზოგადოება
ძველი ბერძნული სამართალი
სამოელ VII (კათოლიკოსი)

სამოელ VII (კათოლიკოსი)
სამოელ VII — ქართლის კათოლიკოსი VIII საუკუნის 80-იან წლებში. მისი შეკვეთით მღვდელმა იოანე საბანის ძემ, წმინდა აბოს მეგობარმა, დაწერა „მარტჳლობაჲ ჰაბო ტფილელისაჲ“.
იხილეთ აგრეთვე
საქართველოს მართლმადიდებელი ეკლესიის მეთაურები
ლიტერატურა
საქართველოს კათოლიკოსები
ანაბარის ყურე

ანაბარის ყურე — ყურე ლაპტევების ზღვის დასავლეთ ნაწილში. კონტინენტსა და ნახევარკუნძულ ნორდვიკს შორის. ხმელეთში შეჭრილია 67 კმ-ზე. სიგანე შესასვლელთან 76 კმ, შიდა ნაწილში 7-9 კმ, სიღრმე 3-12 მ. მისი ნაპირები მაღალი და ციცაბოა. ყურის სამხრეთი ნაწილი გადადის ანაბარის უბეში, რომელშიც ჩაედინება მდინარე ანაბარი. ყურე წელიწადის უმეტეს დროს ყინულითაა დაფარული.
ლიტერატურა
რუსეთის ყურეები
პოლიკარპული მცენარეები

პოლიკარპული მცენარეები (პოლი... და — ნაყოფი) — მცენარეები, რომლებიც სიცოცხლეში მრავალჯერ ყვავილობენ და ნაყოფმსმოიარობენ. მიეკუთვნება მრავალწლოვან ყვავილოვან მცენარეთა უმრავსელობა.
იხილეთ აგრეთვე
მონოკარპული მცენარეები
ლიტერატურა
მცენარეები
ახალი ეკონომიკური სკოლა - საქართველო

ახალი ეკონომიკური სკოლა - საქართველო — ეკონომიკური ცოდნის გამავრცელებელი არაკომერციული ინსტიტუტი. შეიქმნა 2001 წელს, ოფიციალურად დარეგისტრირდა 2002-ში. ინსტიტუტის მიზანია საზოგადოებრივი აზრის ფორმირება კლასიკურ ლიბერალურ იდეებზე დაყრდნობით.
საქმიანობა
ინსტიტუტი ემხრობა ავსტრიული ეკონომიკური სკოლისა და საზოგადოებრივი არჩევანის სკოლის იდეებს. მისი მთავარი ღირებულებებია მეთოდოლოგიური ინდივიდუალიზმი, სუბიექტივიზმი და შეზღუდული მთავრობა. აესკო საკუთარი იდეების პოპულარიზებას სხვადასხვა სემინარების, კონფერენციების, გამოცემების, თარგმანების, საჯარო ლექციებისა და სხვა მეთოდებით ცდილობს. თანამშრომლობენ ნაუმანის ფონდთან (გერმანია), ქეითოს და მიზესის ინსტიტუტთან, ეკონომიკური განათლების, თემფლთონის, ატლასისა და ჰერითიჯის ფონდებთან (აშშ), ჰაიეკის ინსტიტუტთან (ავსტრია), ეკონომიკური კვლევების ინსტიტუტთან (საფრანგეთი) და სხვ.
რესურსები ინტერნეტში
„ახალი ეკონომიკური სკოლა - საქართველო-ს შესახებ
არაკომერციული ორგანიზაციები
ეკონომიკური ორგანიზაციები
ბუღელის მღვიმე

ბუღელის მღვიმე — კარსტული მღვიმე ცაგერის მუნიციპალიტეტში, ასხის კირქვულ პლატოზე, „დიდველის“ ტერიტორიაზე, შვეულ ფლატეში, მდინარე კვერეშულას სათავის რაიონში (მდინარე ცხენისწყლის შენაკადი). შეფარდებითი სიმაღლე 50 მ. გამომუშავებულია ქვედაცარცულ კირქვებში. შესასვლელის სიმაღლე და სიგანე 2-3 მეტრია, სავარაუდო სიგრძე — 70 მ. გვხვდება ცხოველთა მრავალრიცხოვანი ძვლები. ძნელმისადგომია.
ლიტერატურა
ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966.
რაჭა-ლეჩხუმისა და ქვემო სვანეთის მხარის მღვიმეები
ნიკოლა იურიშიჩი

ნიკოლა იურიშიჩი
ბარონი ნიკოლა იურიშიჩი (დ. 1490 — გ. 1545) — ხორვატი თავადაზნაური, ჯარისკაცი და დიპლომატი.
ბიოგრაფია
ნიკოლა იურიშიჩი დაიბადა ხორვატიის ქალაქ სენში.
1522 წლისთვის იურიშიჩი ფერდინანდ I ჰაბსბურგის ჯარების ოფიცრად იხსენიება. ამ დროს ის ხორვატიის ციხეებს ოსმალთა იმპერიის შემოტევისგან იცავდა, რომელთაც სულეიმან I მეთაურობდა და ვენისკენ მიემართებოდა. 1522-1526 წლებში იურიშიჩმა რაინდობა მიიღო.
მოჰაჩის ბრძოლის შემდეგ (1526) მეფემ იურიშიჩს საზღვრების მცველი ძალების უმაღლესი არმიის მთავარსარდლის მეთაურის წოდება მიანიჭა. იურიშიჩმა თავის მხრივ 1527 წლის ცეტინის არჩევნებში შუამავლის როლი ითამაშა, რითაც ფერდინანდ I-ს გამეფებაში ხელი შეუწყო. 1530 წელს იურიშიჩი ოსმალებთან მოსალაპარაკებლად კონსტანტინოპოლში გაემგზავრა.
რესურსები ინტერნეტში
Pallas Nagy Lexikona (უნგრული)
სქოლიო
დაბადებული 1490
გარდაცვლილი 1545
ხორვატი ბარონები
ხორვატი თავადაზნაურები
უნგრელი თავადაზნაურები
ავსტრიელი თავადაზნაურები
ჰაბსბურგი ხორვატები
ბაიროითი

ბაიროითი — ქალაქი ჩრდილოეთ ბავარიაში, სამხრეთ გერმანიაში, ბაიროითის რაიონის ადმინისტრაციული ცენტრი. 2013 წლის აღწერის მიხედვით, ქალაქში ცხოვრობს 71 572 ადამიანი, სიმჭიდროვეა 1 100 ადამიანი კმ²-ზე, ფართობი კი 66,92 კმ².
მდებარეობს მდინარე როტერ-მაინზე. არის ქვეყნის სატრანსპორტო კვანძი. განვითარებულია საფეიქრო, სამკერვალო, მანქანათსამშენებლო, ფაიფურის, მუსიკალური საკრავების, ქაღალდისა და მინის წარმოება.
პირველად 1194 წელს იხსენიება. 1876 წელს ქალაქში შეიქმნა თეატრი, რომელიც კომპოზიტორ რიხარდ ვაგნერის (ცხოვრობდა ბაიროითში) ნაწარმოებებს ასრულებდა. ბაიროითში ცხოვრობდა და აქვეა დაკრძალული კომპოზიტორი ფერენც ლისტი.
იხილეთ აგრეთვე
ბაიროითის თეატრი
რესურსები ინტერნეტში
ქალაქის ოფიციალური საიტი
University of Bayreuth website
Bayreuther Festspiele website
Images from Bayreuth
სქოლიო
ბავარიის ქალაქები
იუნესკოს მსოფლიო მემკვიდრეობის ძეგლები დანიაში

იუნესკოს მსოფლიო მემკვიდრეობის ძეგლები დანიაში
2015 წლის მონაცემებით დანიაში იუნესკოს მსოფლიო მემკვიდრეობის შვიდი ძეგლია.
სტატისტიკა
იუნესკოს მსოფლიო მემკვიდრეობის ძეგლების სიაში მსოფლიოს მასშტაბით 1007 (2015 წ.) ძეგლია შეტანილი. მათ შორის 0,7 % დანიის ძეგლებია. მათგან 5 კულტურული ძეგლია, ხოლო 2 — ობიექტი წარმოადგენს ბუნების საოცრებას, ან ტერიტორიას, რომელსაც აქვს გამორჩეული სილამაზე და ესთეტიკური მნიშვნელობა.
ცხრილი
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.
ობიექტების გეოგრაფიული მდებარეობა
რესურსები ინტერნეტში
იუნესკოს მსოფლიო კულტურული მემკვიდრეობის ძეგლები დანიაში
დანია
მსოფლიო მემკვიდრეობის ძეგლები დანიაში
დანია
Lasioglossum lazulis

Lasioglossum lazulis — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1913 წელს.
იხილეთ აგრეთვე
Lasioglossum-ის სახეობების სია
სქოლიო
lazulis
რიწის ქუჩა

რიწის ქუჩა — ქუჩა თბილისში. მდებარეობს მთაწმინდის რაიონში (მთაწმინდა); არსენა ოძელაშვილისა და პოლიკარპე კაკაბაძის ქუჩებს შორის. წარმოიქმნა XIX საუკუნის ბოლოს. 1959 წლამდე სამრეცხაოს ქუჩა ერქვა.
ლიტერატურა
მთაწმინდის რაიონის ქუჩები
კონსტანტინა (სევილია)

კონსტანტინა (სევილია)
კონსტანტინა — მუნიციპალიტეტი ესპანეთში, შედის ანდალუსიის ავტონომიური გაერთიანების სევილიის პროვინციის სიერა-ნორტე-დე-სევილიის კომარკის შემადგენლობაში. ფართობი — 481,31 კმ². მოსახლეობა — 5864 კაცი (2020 წ.).
იხილეთ აგრეთვე
სევილიის მუნიციპალიტეტები
რესურსები ინტერნეტში
კონსტანტინის მუნიციპალიტეტის ოფიციალური საიტი
სქოლიო
სევილიის მუნიციპალიტეტები
ანდრია ღულაძე

ანდრია ღულაძე
ანდრია სოლომონის ძე ღულაძე (დ. 11 მარტი, 1857 — გ. 16 ივნისი, 1920) — ქართველი პედაგოგი, ჟურნალისტი, საზოგადო მოღვაწე.
1881-1911 წლებში იყო ქართველთა შორის წერა-კითხვის გამავრცელებელი საზოგადოების ნამდვილი წევრი, 1904 წლიდან ორგანიზაციის სარევიზიო კომისიის წევრი. 1883-1885 წლებში იყო პირველი ქართული საბავშვო ჟურნალ „ნობათის“ რედაქტორ-გამომცემელი, რომელიც იაკობ გოგებაშვილთან და ეკატერინე გაბაშვილთან ერთად დააარსა. 1911 წელს იყო გაზეთ „დილას“ რედაქტორ-გამომცემელი.
ექვთიმე თაყაიშვილი თავის მოგონებებში, მოიხსენიებს, როგორც ნაკლებ განათლებულ, მაგრამ დიდი „ფართი-ფურთის და პრეტენზიის“ კაცად, რომელსაც მეტად უყვარდა თავის წარმოჩენა, რის გამოც ხშირად ხდებოდა ილიას და აკაკის ქილიკის ობიექტი.
ცნობილი საზოგადო მოღვაწე იყო ანდრიას ძმა იაკობი, რომელიც ჯერ თბილისის მეხუთე, შემდეგ კი პირველ გიმნაზიას დირექტორობდა. ცნობილი მწერალი იყო ანდრიას ბიძაშვილი დომინიკა ერისთავი (განდეგილი), რომლის წარმატებაშიც ანდრიასაც მიუძღვის წვლილი.
რესურსები ინტერნეტში
ანდრია ღულაძე, nplg.gov.ge
ქართველი ჟურნალისტები
ქართველთა შორის წერა-კითხვის გამავრცელებელი საზოგადოების წევრები
საქართველოს საისტორიო და საეთნოგრაფიო საზოგადოების წევრები
When the Tigers Broke Free

When the Tigers Broke Free
„When the Tigers Broke Free“ — ინგლისური პროგრესული როკ-ჯგუფ პინკ ფლოიდის 1982 წლის სიმღერა და სინგლი. მასში მოთხრობილია როჯერ უოტერსის მამის, ერიკ ფლეტჩერ უოტერსის დაღუპვა მეორე მსოფლიო ომში. სიმღერა ჩაიწერა იმავე პერიოდში, რომელშიც ალბომი The Wall, მაგრამ შეტანილი იქნა მხოლოდ ფილმში „პინკ ფლოიდი: კედელი“ და გამოიცა მხოლოდ სინგლის სახით. მიუხედავად ამისა, მოგვიანებით იგი შეტანილი იქნა რამდენიმე კომპილაციაში და ალბომის The Final Cut 2004 წლის გამოცემაშიც.
ფილმში „პინკ ფლოიდი: კედელი“ სიმღერა დაყოფილია ორ ნაწილად. პირველ ნაწილში საუბარია იმაზე, თუ როგორ მზადდებოდა ანციოს ხიდის აღების ოპერაცია. მეორე ნაწილში პინკი, ჯერ კიდევ მოზარდი ბიჭუნა, მამის სამხედრო ფორმას იზომავს, ხოლო ტექსტი მოგვითხრობს იმაზე, თუ როგორ აღმოაჩინა მან ინგლისის მეფის წერილი დედის სახელზე, სადაც იგი მწუხარებას გამოთქვამს მისი მეუღლის დაღუპვასთან დაკავშირებით. სიმღერის უკანასკნელ სტრიქონში უოტერსი ღიად განაცხადებს, რომ სწორედ ასე წაართვა მას მამა უმაღლესმა მთავარსარდლობამ. ამით კიდევ ერთხელ ვრწმუნდებით, რომ პერსონაჟ პინკის პიროვნებამ ნგრევა დაიწყო ჯერ კიდევ იმ მომენტიდან, როდესაც მას მამა დაეღუპა.
სიმღერა ჯგუფის კონცერტებზე არასოდეს შესრულებულა. როჯერ უოტერსმა იგი ცოცხლად პირველად დაუკრა 2015 წელს, Music Heals-ის საქველმოქმედო საღამოზე.
ოფიციალური სინგლის გარეკანზე სიმღერის სახელწოდება გამოტანილი არ არის - წარმოდგენილია მხოლოდ „Pink Floyd - The Wall - Music From The Film“ (ვინაიდან თავდაპირველად დაგეგმილი იყო ფილმის საუნდტრეკის გამოცემაც). B-მხარე „Bring the Boys Back Home“ წარმოდგენილია ოდნავ განსხვავებული, ვრცელი სახით, რასაც ემატება ორკესტრისა და გუნდის არანჟირება. გარეკანის შიდა ნაწილში გამოყენებულია კადრები ფილმიდან.
რესურსები ინტერნეტში
ინფორმაცია საიტზე Discogs
სქოლიო
პინკ ფლოიდის სიმღერები
1982 წლის სინგლები
1982 წლის სიმღერები
სიმღერები როჯერ უოტერსის ავტორობით
ამანელისძენი

ამანელისძენი — XII-XIII საუკუნეების საქართველოს დიდგვაროვანი ფეოდალები, არგვეთის ერისთავთერისთავები. პირველად თამარის დროს იხსენიებიან. მათი გვარისა იყო დავით ნარინის მეუღლე თამარი. როდესაც არგვეთის ერისთავობა ძველ მფლობელთა (ბაღვაშთა) შთამომავლებმა კახაბერისძეებმა დაიბრუნეს, ამანელისძენი დაკნინდნენ და XIII საუკუნის შემდგომ საისტორიო წყაროებში აღარ იხსენიებიან.
ლიტერატურა
შოშიაშვილი ნ., ქსე, ტ. 1, გვ. 349, თბ., 1975
საქართველოს ფეოდალური საგვარეულოები
ალ-ხაფსის ნაჰია

ალ-ხაფსის ნაჰია
ალ-ხაფსა (არაბ. ناحية خفسة‎‎) — სირიის ალეპოს მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ალ-ხაფსა პროვინციაში დაახლოებით 92 368 ადამიანი ცხოვრობს. პროვინციის ფართობია 3 063 კმ².
სქოლიო
სირიის ნაჰიები
ელჟბეტა ვიტეკი

ელჟბეტა ვიტეკი (დ. 17 დეკემბერი, 1957) — პოლონელი პოლიტიკოსი და მეცნიერი. ქვეყნის ყოფილი შინაგან საქმეთა მინისტრი და პოლონეთის სეიმის მარშალი. პოლონეთის სეიმის წევრად აირჩიეს 2005 წლის 25 სექტემბერს, ხოლო 2019 წლის 9 აგვისტოს აირჩიეს სეიმის ხელმძღვანელად. საკანონმდებლო ორგანოს სპიკერის თანამდებობა მას შემდეგ გახდა ვაკანტური, რაც წინა სპიკერმა მარეკ კუხჩინსკიმ ის სამთავრობო თვითმფრინავის პირადი მიზნების გამოყენებასთან დაკავშირებული სკანდალის გამო დატოვა.
რესურსები ინტერნეტში
პოლონეთის სეიმის ახალ სპიკერად ელჟბეტა ვიტეკი აირჩიეს
დაბადებული 17 დეკემბერი
დაბადებული 1957
პოლონელი ქალი პოლიტიკოსები
პოლონელი პოლიტიკოსები
პოლონეთის შინაგან საქმეთა მინისტრები
პოლონეთის სეიმის მარშლები
Yuxarı Tahircal

Yuxarı Tahircal (also, Taardzhal, Tairdzhal, Tardzhal, and Yukhary-Tairdzhal) is a village and municipality in the Qusar Rayon of Azerbaijan. It has a population of 486.
References
Populated places in Qusar District
ფაწა (ჯავის მუნიციპალიტეტი)

ფაწა (ჯავის მუნიციპალიტეტი)
ფაწა — სოფელი საქართველოში, ჯავის მუნიციპალიტეტში (მსხლების თემი), მდებარეობს მდინარე დიდი ლიახვის ნაპირზე. ზღვის დონიდან 1260 მეტრი, ჯავიდან 4 კილომეტრი.
ლიტერატურა
სქოლიო
საქართველოს ოკუპირებული სოფლები
მსხლების თემის სოფლები
საბა იშხნელი

საბა იშხნელი — ქართველი საეკლესიო მოღვაწე IX საუკუნეში, იშხნის ეპისკოპოსი (ტაო-კლარჯეთი), გრიგოლ ხანძთელის დეიდაშვილი და თანამოღვაწე, მასთან ერთად ცხოვრობდა ჯერ ოპიზის, შემდეგ — ხანძთა მონასტერში.
ცხოვრება და მოღვაწეობა
გრიგოლ ხანძთელთან ერთად იმოგზაურა კონსტანტინოპოლსა და ბიზანტიის სხვა საეკლესიო ცენტრებში იქაური სამონასტრო წესდებების გასაცნობად და საქართველოში გადმოსანერგად. მოგზაურობიდან დაბრუნების შემდეგ გადავიდა იშხანში, სადაც 30-იან წლებში ბაგრატ I-ის დახმარებით ხელახლა ააშენა იშხნის გაუქმებული საეპისკოპოსო საყდარი; გახდა მისი პირველი ეპისკოპოსი. ეკლესიისა და სახელმწიფოს ურთიერთდამოკიდებულების საკითხში იცავდა სახელმწიფოზე ეკლესიის ბატონობის (იეროკრატიულ) იდეას. გამოთქმულია ვარაუდი, რომ საბა იშხნელი ეწეოდა ლიტერატურულ-მთარგმნელობით მუშაობასაც.
ლიტერატურა
კეკელიძე კ., ეტიუდები ძველი ქართული ლიტერატურის ისტორიიდან, ტ. 1, თბ., 1956;
ლომინაძე ბ., სახელმწიფოსა და ეკლესიის ურთიერთობა VIII-XII საუკუნეების საქართველოში, კრ., საქართველო რუსთაველის ხანაში, თბ., 1966;
იშხნელი მღვდელთმთავრები
გუნია

გუნია
საკუთარი სახელი გუნია შეიძლება აღნიშნავდეს ერთ-ერთ შემდეგ პიროვნებათაგანს:
ავთანდილ გუნია — ეკონომისტი
გიორგი გუნია (მხატვარი) — მხატვარი-სცენოგრაფი
გიორგი გუნია (კინორეჟისორი) — კინორეჟისორი
ვალერიან გუნია — მსახიობი, რეჟისორი, დრამატურგი, კრიტიკოსი, თეატრალურის მოღვაწე
ნონა გუნია — მოცეკვავე
სერგო გუნია — გეოფიზიკოსი
ძურწა

ძურწა — მცენარეთა გვარი მარცვლოვანთა ოჯახისა. ერთ- ან მრავალწლოვანი ბალახებია.
125-მდე სახეობა გავრცელებულია. ტროპიკულ, სუბტროპიკულ, ნაწილობრივ ზომიერ სარტყელში. საქართველოში 5 სახეობა გვხვდება; მათგან მწვანე ძურწა, ყვითელი ძურწა და ნამდვილი ძურწა მთელ საქართველოშია გავრცელებული.
სუბტროპიკული კულტურების სარეველებია, გვხვდება აგრეთვე ქვიან, ბალახოვან ფერდობებზე, ბუჩქნარებში. ნორჩ მცენარეს საქონელი ეტანება. მარცვალს იყენებენ ბურღულად და შინაური ფრინველების საკენკად.
ლიტერატურა
სუუპოჰია

სუუპოჰია
კუუსიოკუნატი ― ფინეთის სამხრეთ ოსტრობოტნიის რეგიონის ერთ-ერთი ქვერეგიონი 2009 წლიდან. 2021 წლის აღწერით ქვერეგიონის მოსახლეობა 20 209 ადამიანს შეადგენს.
მუნიციპალიტეტები
პოლიტიკა
2018 წლის ფინეთის საპრეზიდენტო არჩევნების შედეგები:
საული ნიინისტე — 61.6%
მატი ვანჰანენი — 11.2%
პაავო ვიაიურიუნენი — 10.6%
ლაურა ჰუჰტასაარი — 8.9%
პეკა ჰაავისტო — 3.1%
ტუულა ჰაატაინენი — 2.1%
მერია კიულიონენი — 2.1%
ნილს ტორვალდსი — 0.3%
იხილეთ აგრეთვე
ფინეთის ქვერეგიონები
სქოლიო
ფინეთის ქვერეგიონები
სამხრეთ ოსტრობოტნიის გეოგრაფია
Lasioglossum exiguiforme

Lasioglossum exiguiforme — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1914 წელს.
იხილეთ აგრეთვე
Lasioglossum-ის სახეობების სია
სქოლიო
exiguiforme
რომის IX ლეგიონი

რომის IX ლეგიონი (ლათ: Legio IX Hispana) — რომის რესპუბლიკის, მოგვიანებით კი რომის იმპერიის სამხედრო ლეგიონი. დაარსდა ძვ. წ. 58 წელს, უცნობია თუ რამდენი ჯარისკაცი შედიოდა მის შემადგენლობაში, სავარაუდოდ ლეგიონში 3 500 ჯარისკაცი მსახურობდა. ლეგიონი აქტიური იყო II საუკუნემდე.
რესურსები ინტერნეტში
რომის ლეგიონები
რომაული ლეგიონების სია
რომის იმპერიის ლეგიონები
რომაული ლეგიონები
ყუმი (ქალაქი)

ყუმი (ქალაქი)
ყუმი — შიიტების წმინდა ქალაქი ირანში. ყუმის ოსტანის დედაქალაქი. მოსახლეობა 1 მლნ-ზე მეტია. მდებარეობს თეირანიდან სამხრეთით 150 კმ-ზე.
რესურსები ინტერნეტში
Qom Province Dwelling Foundation of Islamic Revolution
Qom Management and Planning Organization
Governor of Qom website
Holy City of Qum: Past and Present
Noor Fiqh Library, Qom
Imam Ali commemorative website, based in Qom.
Qom Seminary Islamic Propagation Office 1
Qom Seminary Publishers
Qom Photos
სქოლიო
ირანის ქალაქები
კარლოს III (ესპანეთი)

კარლოს III (ესპანეთი)
კარლოს III (დ. 20 იანვარი, 1716 — გ. 14 დეკემბერი, 1788) — ესპანეთის მეფე 1759–1788 წლებში, პარმის ჰერცოგი (კარლ I სახელით) 1731–1734 წლებში, ნეაპოლისა და სიცილიის მეფე (კარლ VII სახელით) 1734–1759 წლებში. ბურბონების დინასტიის წარმომადგენელი, ფილიპე V-ისა და მისი მეორე ცოლის, ისაბელ ფარნეზეს შვილი, ლუი XV-ისბიძაშვილი. განათლებული აბსოლუტიზმის წარმომადგენელი. გაატარა ეფექტიანი რეფორმები სახელმწიფო მმართველობისა და ეკონომიკის სფეროში.
ლიტერატურა
Chávez, Thomas E. Spain and the Independence of the United States: An Intrinsic Gift, Albuquerque: University of New Mexico Press, 2002.
Henderson, Nicholas. "Charles III of Spain: An Enlightened Despot," History Today, Nov 1968, Vol. 18 Issue 10, p673-682 and Issue 11, pp 760–768
Thomas, Robin L. Architecture and Statecraft: Charles of Bourbon's Naples, 1734-1759 (Penn State University Press; 2013) 223 pages
რესურსები ინტერნეტში
Historiaantiqua. Carlos III; (Spanish) (2008)
ესპანეთის მეფეები
პარმის ჰერცოგები
სიცილიის მეფეები
ნეაპოლის მეფეები
ესპანეთის ბურბონები
დაბადებული 20 იანვარი
დაბადებული 1716
გარდაცვლილი 14 დეკემბერი
გარდაცვლილი 1788
ტახტიდან გადამდგარი მონარქები
ესკორიალის მეფეთა პანთეონში დაკრძალულები
ზაირი 1984 წლის ზაფხულის ოლიმპიურ თამაშებზე

ზაირი 1984 წლის ზაფხულის ოლიმპიურ თამაშებზე
ზაირმა ზაფხულის ოლიმპიურ თამაშებზე მეორედ იასპარეზა 1984 წელს, აშშ-ის ქალაქ ლოს-ანჯელესში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1984 წლის ზაფხულის ოლიმპიურ თამაშებზე
ზაირი ზაფხულის ოლიმპიურ თამაშებზე
აფრიკის ქვეყნები ზაფხულის ოლიმპიურ თამაშებზე
მოხეური დიალექტი

მოხეური დიალექტი — ქართული ენის დიალექტი, რომელიც გავრცელებულია საქართველოს ერთ-ერთ უძველეს კუთხეში — ხევში. გარდა მოხევეებისა, ხევში ცხოვრობენ ხევსურები, ქისტები, ოსები. ხევზე გადის საქართველოს სამხედრო გზა.
მოხეური დიალექტის ფონოლოგიური თავისებურებებიდან აღსანიშნავია შემდეგი: დაცულია ფონემა ჴ: ჴარი, ჴმალი, ჴოცს..., თუმცა ახალი თაობის მეტყველებაში იგი თითქმის აღარ ისმის. შედარებით მკვიდრია უმარცვლო უ̂--ს პოზიცია. ზოგჯერ მას სიტყვათგანმასხვავებელი ფუნქციაც აქვს: სველი „დასველებული“ – სუ̂-ელი „შრატი, წაქი“; შეინიშნება ხმოვნის ფშვინიერი და იოტიზებული „შემართვის კვალი“. მოხეური დიალექტის ერთ-ერთი დამახასიათებელი ფონეტიკური თავისებურებაა კომპლექსთა ნაირსახოვანი ცვლილებები. ზოგჯერ შეინიშნება ბოლოკიდური პოზიციის ცვეთის შემთხვევები. II სუბიექტური და III ობიექტური პირის ნიშანთა ფონეტიკური ნაირსახეობანია: ჰ → ხ → ღ, ს → შ → ჟ, ს → ზ.
მოხეურ დიალექტში თავისებურია არა მარტო მახვილი, არამედ თითოეული ბგერის წარმოთქმაც: დამახასიათებელია მჟღერობის მაღალი ხარისხი, ფშვინვიერთა ბუნების შენარჩუნება და გაძლიერება. მოხეურ დიალექტში მახვილი არაა ფონოლოგიური; იგი სიტყვას ანიჭებს მუსიკალურ-ტონურ ელფერს და იცავს მას წინადადებაში მონოტონური წარმოთქმისაგან. მართალია, ცალკე სიტყვაში მოხეური დიალექტის მახვილი ჰგავს მთიულურისას, მაგრამ მრავალმარცვლიან სიტყვაში ის ტონურ-დინამიკურისაკენ იხრება ისევე, როგორც სალიტერატურო ქართულშია.
სიტყვაში მთავარი და დამატებითი, თანამახვილი, შეინიშნება ბოლოდან მესამე-მეოთხე მარცვლებში. მრავალმარცვლიან სიტყვაში ორი მახვილი — დინამიკური და ტონური უდავოა. ტონური ჩანს დომინანტი. ტონის ამაღლება მესამე-მეოთხე მარცვალზეა.
მოხეურში თვლის სისტემა ასის შემდეგაც ოცობითია: ხუთოცი, ექვსოცი.., ათასის შემდეგ — ასობითი: თერთმეტასი, თორმეტასი და ა.შ.
იხილეთ აგრეთვე
ქართული ენის დიალექტები
ლიტერტურა
ქართული ენა : ენციკლოპედია, 2008;
გიგინეიშვილი ი., თოფურია ვ., ქავთარაძე ი., ქართული დიალექტოლოგია, I, თბ., 1961;
ქავთარაძე ი, ქართული ენის მოხეური დიალექტი, თბ., 1985;
ჯორბენაძე ბ. ქართული დიალექტოლოგია, I, თბ., 1989.
ქართული ენის დიალექტები